Diari Oficial de la Generalitat Valenciana


Sumari del DOGV 9837, del 26-04-2024 (2024/3578)

ACORD de 23 d'abril de 2024, del Consell, pel qual s'autoritza una transferència de crèdits en el programa 126D00, Qualitat democràtica i foment de l'autogovern, de la Presidència de la Generalitat, per un import total de 480.368,03 euros.(expedient 05.002/24).
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9837

Data del DOGV
:   26-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3578


Data del document
:   23-04-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 23 d'abril de 2024, del Consell, pel qual s'autoritza una transferència de crèdits en el programa 126D00, Qualitat democràtica i foment de l'autogovern, de la Presidència de la Generalitat, per un import total de 480.368,03 euros.(expedient 05.002/24). [2024/3578]  
La Presidència de la Generalitat planteja la necessitat d'incrementar el capítol 6 del programa 126D00, Qualitat democràtica i foment de l'autogovern, per import de 480.368,03 euros, per a donar cobertura al reajustament d'anualitats de l'expedient per a la rehabilitació i millora de l'eficiència energètica de l'edifici de Sanitat Exterior per a la seu de l'Institut Valencià de Memòria Democràtica, els Drets Humans i les Llibertats Públiques, i per a atendre altres necessitats sobrevingudes en l'execució del projecte derivades de la deterioració de l'edifici.  
Per al finançament, l'esmentada conselleria proposa la transferència de disponibilitats no afectes a compromisos de despesa, ni vinculades a finançament afectat del capítol 4 del programa Qualitat democràtica i foment de l'autogovern, línies de subvenció de concurrència competitiva S0446, «Actuacions d'obertura de fosses, exhumacions i accions en compliment de la Llei 14/2017», per import de 300.000 euros i S0510, «Accions en matèria de memòria històrica i democràtica valenciana», per import de 180.368,03 euros, atés que tots dos casos es troba en tramitació el projecte de decret pel qual s'aproven les seues bases reguladores, la qual cosa suposarà un retard en l'inici de la seua execució i/o una execució més reduïda.  
A este efecte, i en virtut del que es disposa en els articles 21 i 23 de la Llei 8/2023, de pressupostos de la Generalitat per a l'exercici 2024, el Consell, a proposta de la Conselleria d'Hisenda, Economia i Administració Pública,   
  
ACORDA  
  
Primer  
Autoritzar una minoració de crèdit en l'aplicació pressupostària X06458599 126D00.4 per import de 480.368,03 euros.  
  
Segon  
A conseqüència de l'apartat anterior, s'autoritza la minoració de les línies de concurrència competitiva S0446 i S0510, d'acord amb el següent detall i que implica la supressió de la línia S0446:  
  
Codi Denominació Dotació anterior Modificació alta/baixa Dotació actual  
S0446 Actuacions d'obertura de fosses, exhumacions i accions en compliment de la Llei 14/2017.  
 300.000,00 - 300.000,00 0,00  
S0510 Accions en matèria de memòria històrica i democràtica valenciana. 490.000,00 - 180.368,50 373.122,97  
  
  
Tercer  
Autoritzar un increment de crèdit en l'aplicació pressupostària Q68497479 126D00.6 per import de 480.368,03 euros.  
  
València, 23 d'abril de 2024  
  
La consellera secretària,  
SUSANA CAMARERO BENÍTEZ